cyanic-selkie/wikianc huggingface dataset:
Algeria
Algeria itsenäiseksi valtioksi 1962
FIS sai jo joulukuun 1991 parlamenttivaalien ensimmäisellä kierroksella melkein puolet paikoista, ja oli melko selvä, että puolue saisi yksinkertaisen enemmistön toisella kierroksella. FIS:n pelossa Bendjedid pakotettiin hajottamaan parlamentin ja eroamaan. Maata alkoi johtamaan valtioneuvosto, jonka johtoon valittiin Mohamed Boudiaf. Vuoden 1991 vaalit hylättiin, ja maahan julistettiin helmikuussa 1992 poikkeustila. FIS kiellettiin maaliskuussa. Maa ajautui kymmenen vuotta kestäneeseen sisällissotaan, jonka aikana kuoli noin 150 000 ihmistä.
Abdelaziz Bouteflika vallassa 1999–2019
Presidentti Abdelaziz Bouteflika myönsi vuonna 1999 amnestian kaikille kapinallisille, jotka laskisivat aseensa. Tämän jälkeen väkivaltaisuudet alkoivat vähentyä, ja vuonna 2003 hallituksen julkaisematon raportti paljasti valtion olevan vastuussa yli 6 100 ihmisen katoamisesta. Bouteflika valittiin uudestaan vuoden 2004 vaaleissa ja jälleen 2009. Bouteflika junaili vuonna 2008 perustuslain muutoksen, jolla kolmas presidenttikausi tuli mahdolliseksi.
Arabikevät levisi Algeriaan 28. joulukuuta 2010. . Tammi-helmikuussa oli mielenosoituksia, mellakointia ja polttoitsemurhia. Protestoijat syyttivät hallitusta maan ongelmista, joita ovat asuntopula, työttömyys, ruoan korkea hinta, huonot elinolot ja sananvapauden puute. Bouteflika teki joitain myönnytyksiä mielenosoittajille. Algerian suhteellisen korkea elintaso, opposition hajanaisuus ja islamilaisten mukanaolo jo ennen arabikevättä vaimensi hiljalleen protestit, eikä Algeriassa tapahtunut vallankumousta.
Bouteflika sai huhtikuussa 2013 aivohalvauksen, mutta hänet valittiin silti presidentiksi 2014, vaikka häntä ei enää juurikaan nähty julkisuudessa. Hän ilmoitti hakevansa vuonna 2019 vielä viidennelle kaudelle. Sitä seurasi viikkoja jatkuneet mielenosoitukset, joiden jälkeen Algerian armeija totesi huhtikuussa, ettei presidentti Bouteflika ole enää kykeneväinen hoitamaan tehtäviään. Bouteflikan 20 vuotta kestänyt valtakausi nosti hänet Algerian historian pitkäaikaisimmaksi presidentiksi. Hän keskitti presidenttinä vallan itselleen, ja hänen valtakauttaan on luonnehdittu myös jonkinlaiseksi Algerian hukattujen mahdollisuuksien ajaksi.
Bouteflikan jälkeen
Algerian väliaikainen hallinto määräsi presidentinvaalit pidettäviksi 12.12.2019. Maassa oli laajoja mielenosoituksia, joissa vaaleja vastustettiin. Ehdokkaiksi hyväksyttiin viisi henkilöä, jotka kaikki edustivat Bouteflikan aikaisia vallanpitäjiä, ja mielenosoittajien mukaan tarkoitus oli varmistaa vanhan eliitin pysyminen vallassa. Vaalien voittajaksi ja Algrerian seuraavaksi presidentiksi julistettiin entinen pääministeri Abdelmadjid Tebboune. Voittaja sai 58 prosenttia annetuista äänistä vaaleissa, joiden äänestysaktiivisuus oli vain 40 prosenttia.
Politiikka
Algerian parlamentti on kaksikamarinen, alahuoneessa on 407 edustajaa ja ylähuoneessa 144. Alahuoneen edustajat valitaan vaaleilla viiden vuoden välein. Presidentti nimittää kolmanneksen ylähuoneen edustajista, ja loput valitsevat paikallis- ja pronvinssitason valtuustot. Ylähuoneen edustajien kausi on kuusi vuotta, ja puolet heistä vaihdetaan kolmen vuoden välein.
Itsenäistymisen jälkeen Algeriaa hallitsi yksi puolue, Kansallinen vapautusrintama Front de Libération Nationale (FLN). Vuoden 1988 mellakoiden jälkeen maassa sallittiin muut puolueet. Laki kuitenkin kieltää uskonnolliset puolueet, vaikka islamistisia puolueita silti on. Vuonna 2019 puoluerekisterissä oli kaikkiaan 64 puoluetta. FLN:n liittolainen 2000-luvulla on ollut Kansallisen demokratian liitto RND. Johtava oppositiopuolue on maltillisen islamistinen MSP, joka oli aiemmin FLN:n ja RND:N liittolainen. Vuoden 2021 vaaleissa FLN sai 98 paikkaa, RND 58 paikkaa, MSP 65 paikkaa, Front El Moustakbal 48 paikkaa ja Mouvement El-Bina 39 paikkaa. Muut puolueet jäivät alle 10 edustajaan. Sitoutumattomia valittiin 84.
Algerian televisio ja radio ovat valtion hallinnassa, mutta yksityinen vapaa lehdistö uskaltaa kritisoida vallanpitäjiä. Suoraa sensuuria ei ole, mutta valtiojohdon loukkaaminen on kielletty sakkojen tai vankilatuomioiden uhalla. Satelliittien kautta algerialaiset voivat seurata myös ulkomaisia televisiokanavia.
Algerian ja Marokon rajat ovat vaikeat, ja niiden välistä rajaa vartioidaan tiukasti. Länsi-Saharan itsenäisyyttä Marokosta ajava Polisario toimii Algeriasta käsin.
Vapauksien kehitys
Freedom House n vuoden 2022 raportin mukaan Algeria ei ole vapaa maa. Maan poliittisia asioita on pitkään hallinnut suljettu eliitti, joka perustuu armeijaan ja hallitsevaan puolueeseen, National Liberation Frontiin (FLN). Vaikka parlamentissa on useita oppositiopuolueita, vaaleja vääristävät petokset, eivätkä vaaliprosessit ole läpinäkyviä. Muita huolenaiheita ovat katujen mielenosoitusten tukahduttaminen, tiedotusvälineiden vapauden lailliset rajoitukset ja rehottava korruptio. Hirak-protestiliikkeen nousu vuodesta 2019 on painostanut hallintoa ja johtanut sen tukahduttamaan toisinajattelua sen jälkeisinä vuosina.
Elokuussa 2023 Algeria veti pois Barbie-elokuvan elokuvateattereista, koska sen väitetään rikkovan moraalia. Päätös lopettaa elokuvan esitykset maassa seurasi samanlaisia ​​toimia alueella.
Algerian maakunnat
Algeriassa on 58 maakuntaa eli wilayaa. Maakuntajakoa muutettiin viimeksi vuonna 2019, jolloin 10 maan eteläosiin perustettua piirikuntaa muutettiin uusiksi maakunniksi.
Wilayat jaetaan edelleen kuntiin. Sekä maakuntia että kuntia johtaa vaaleilla valittava valtuusto. Wilayan johdossa on lisäksi sisäministeriön alainen maaherra.
Talous
Algerian kansantalous nojaa vahvasti raakaöljyyn ja maakaasuun. Algeria oli vuoteen 1962 asti riippuvainen maataloudesta ja Ranskan tuesta, mutta sen jälkeen hiilivetyjen tuotanto on hallinnut taloutta. Niiden osuus bruttokansantuotteesta vuosien 2015–2020 välillä on ollut 19 prosenttia, viennistä 94 prosenttia ja valtion tuloista 40 prosenttia. Algerian talous kärsi 2010-luvulla hiilivetyjen tuotannon ja hintojen laskusta, talouden yksipuolisuudesta ja poliittisesta epävakaudesta. Bruttokansantuote kasvoi vuosina 2017–2019 vain 1,1 prosenttia, minkä seurauksena bruttokansantuote asukasta kohden palasi vuoden 2014 tasolle. Koronaviruspandemian seurauksena bruttokansantuote supistui 5,5 prosenttia vuonna 2020, mutta seuraavana vuonna jälleen öljyn hinnan kohominen auttoi taloutta palautumaan.
Maatalous on mahdollista vain rannikkotasangolla ja vuoriston laaksoissa, ja yli neljä viidesosaa maasta on viljelykelvotonta. Maatalousmaasta iso osa soveltuu vain laidunmaaksi. Maatalous tuottaa 14,1 prosenttia bruttokansantuotteesta ja työllistää 10 prosenttia työvoimasta. Maan tärkeimmät viljelykasvit ovat vehnä, ohra, sitrukset, viinirypäle, oliivi, tupakka ja taateli, ja se tuottaa huomattavasti korkkia.
Valmistusteollisuus ja kaivostoiminta vastaavat 20,3 prosentista bruttokansantuotteesta ja 30 prosentista työvoimasta. Suurimmat alat ovat öljy- ja maakaasutuotanto. Öljyvarojen uskotaan kuitenkin ehtyvän 2000-luvun ensimmäisen puoliskon aikana. Algeriassa kaivetaan lisäksi rautaa, lyijyä, fosfaattia, uraani, sinkkiä, suolaa ja kivihiiltä. Valmistusteollisuuden tärkeimmät alat ovat ruoanjalostus-, tekstiili-, kemian- ja metalliteollisuus sekä rakennusmateriaalien valmistaminen.
Algerian kauppatase oli pitkään positiivinen, mutta hiilivetyjen viennin väheneminen on aiheuttanut taseen alijäämäisyyden. Vuonna 2016 ulkomaankaupan tase oli alijäämäinen 20 miljardia Yhdysvaltain dollaria. Öljyvienti on sen jälkeen taas kasvanut ja tuontien suuruus pienentynyt. Algeriaan tuodaan tuotantohyödykkeitä ja puolivalmisteita, kuten teollisuuskalustoa, kulutustavara ja ruokatuotteita. Kiinan-tuonti vastasi vuonna 2017 yli 18 prosenttia kaikesta tuonnista. Merkittävimmät vientikohteet olivat Italia, Ranska, Espanja, Yhdysvallat ja Brasilia. Algeria liittyi 2009 arabimaiden vapaakauppa-alueeseen ja ratifoi 2019 Afrikan mantereen vapaakauppasopimuksen.
Algerian oli vuonna 2019 inhimillisen kehityksen indeksin (HDI) perusteella korkean elintason maa, ja sen suhdeluku oli 0,748. Laajat öljy- ja maakaasuvarat eivät kuitenkaan ole tuoneet vaurautta kaikkialle, ja vuonna 2018 YK:n kehitysohjelma arvioi, että HDI on epätasa-arvon takia noin 20 prosenttia pienempi kuin se potentiaalisesti voisi olla. Vuonna 2011 gini-kerroin oli 27,6 ja köyhyysaste 3,7 prosenttia. Öljy- ja maakaasutuotto on sen jälkeen pienentynyt ja valtio joutunut leikkaamaan budjettiaan, joten köyhyys lienee 2010-luvun aikana lisääntynyt.
Väestö
pienoiskuva|Algerian väestö vuosina 1960–2017 [[YK|YK:n mukaan. Luvut ovat miljoonia asukkaita.]] Algerian asukasluku vuonna 2021 oli YK:n tilasto-osaston mukaan 44 617 000. YK:n vuoden 2022 arvion mukaan asukasluku kasvaa 50 miljoonaan vuoteen 2030 mennessä ja 60 miljoonaan vuoteen 2050 mennessä. Algerian väestöstä noin 90 prosenttia asuu rannikkoalueilla, kuitenkin noin 1,5 miljoonaa asukasta asuu aavikkoalueilla lähinnä keräilytalouteen ja karjanhoitoon liittyvissä olosuhteissa. Suurimmat kaupungit olivat vuoden 2008 väestönlaskennan mukaan Alger (2,36 miljoonaa asukasta), Oran (803 000) ja Constantine (448 000).
Algerian väestöstä noin kolme neljäsosaa on arabeja, vaikkakin suurin osa kansasta onkin berberien ja alueelle 700-luvun jälkeen tulleiden arabien, eteläeurooppalaisten ja Saharan eteläpuolen afrikkalaisten jälkeläisiä. Algerian nykyväestö on seurausta vuosisatojen arabisaatiosta ja islamisaatiosta. Noin viidesosa kansasta kuitenkin identifioituu johonkin berberikansoista. Suurin niistä on Algerian itäosan vuoristojen kabyylit. Muita berberikansoja ovat Aurèsvuorten chaouit, Saharan pohjoisosien mozabitet ja Ahaggarin tuaregit.
Algerian virallinen kieli on arabia, jonka darja-murretta puhuu noin 80 prosenttia väestöstä. Loput 20 % puhuvat berberiä. Myös ranskaa osataan yleisesti historian ja kouluopetuksen takia, mutta se on erittäin harvinainen äidinkielenä. Enimmäkseen sitä käytetään virastokielenä. Berberikieliä syrjittiin pitkään arabipolitiikan seurauksena, mutta 1980-luvulla alettiin vaatia berberikulttuurien elvyttämistä. Berberi hyväksyttiin 2002 toiseksi kansalliskielistä ja vuonna 2016 siitä tehtiin myös maan virallinen kieli.
Uskonto
Islamin sunnisuuntaus on dominoiva uskonto Algeriassa, se on myös valtionuskonto ja siihen kuuluu väestöstä 99 %. Open Doors -järjestön World Watch -listauksen mukaan kristityt kokevat Algeriassa hyvin korkeaa vainoa. Järjestön mukaan muslimikäännynnäiset ovat vaarassa joutua sekä perheidensä että paikallisten johtajien vainojen kohteeksi. Muita uskontoja säätelevät lait kieltävät kaiken toiminnan, joka vaarantaa islaminuskoa. 2020-luvun vaihteessa Algerian viranomaiset aloittivat järjestelmällisen kampanjan Algerian protestanttisia kirkkoja vastaan. Viranomaiset sulkivat 13 kirkkoa ja antoivat muille kirkoille määräyksen lopettaa kaikki toiminta.
Terveys ja koulutus
Algerian koulunkäyntiaste on korkea, ja lukutaito on 81,4 prosentilla väestöstä. Miehillä osuus on 87,4 prosenttia ja naisilla 75,3 prosenttia. Korkeakoulutuksessa on naisia enemmän kuin miehiä. Merkittäviä yliopistoja ovat esimerkiksi Ferhat Abbasin yliopisto (, UFAS1), Oranin yliopisto 1, Tlemcenin yliopisto ja Algerian Benyoucef Benkheddan yliopisto.
Maailmanpankin vuoden 2021 tilastojen mukaan algerialaisten elinajanodote on 76,9 vuotta. Imeväiskuolleisuus oli puolestaan vuonna 2020 21,2 tuhatta syntynyttä kohti. Sairaaloita ja terveysasemia on erityisesti maan pohjoisosissa ja suurimmissa kaupungeissa, kun taas syrjäisillä vuoristoseuduilla ja Saharassa on vain muutamia nykyaikaisia toimipaikkoja. Tuberkuloosi, hepatiitti, tuhkarokko, lavantauti, kolera ja punatauti ovat yleisiä ongelmia. Algeria on kuitenkin saanut vähennetyksi muun muassa tuberkuloositapauksia. Vuonna 2003 tapauksia oli 62,8 jokaista 100 000 ihmistä kohti, kun vuonna 2013 tapauksia oli 53,5. Maailman terveysjärjestö julisti 2019 Algerian toisena Afrikan maana vapaaksi malariasta. Vuonna 2007 arvioitiin, että HIVin kantajia oli alle 0,1 % aikuisväestöstä, kaikkiaan noin 21 000 henkeä. ARVT-lääkitystä olisi tarvinnut noin 4 900 henkeä, mutta sitä sai noin viidennes eli tuhat henkeä.
Arkikulttuuri
thumb|Nainen perinteisessä [[Haik (vaate)|haik-vaatteessa.]] Algerian kulttuuri ja yhteiskunta on menettänyt kolonialismin, vaikean itsenäisyystaistelun sekä itsenäisyyden jälkeisen politiikan seurauksena jatkuvuutensa. Käytännössä vain syrjäisimmät berberiryhmittymät ovat säilyttäneet perinteisemmän elämäntyylin. Keskeisin kansaa yhdistävä tekijä on islam, joka näkyy jokapäiväisessä elämässä. Algeriassa islam yhdistyy erityisesti perinteisten arvojen tukemiseen eikä niinkään vallankumoukselliseen ideologiaan.
Algerian ruokakulttuuri on saanut vaikutteita arabeilta, berbereiltä, turkkilaisilta ja ranskalaisilta. Kuskus tarjoiltuna lihan ja vihannesten kanssa on perinteinen ruoka-annos. Paikallisia erikoisuuksia ovat muun muassa lihatäytteinen leivonnainen brik ja nauta- tai lammasmakkara merguez. Jälkiruoat pohjautuvat usein paikallisiin tuotteisiin, kuten viikunoihin, taatelihin, manteleihin ja hunajaan. Suosittuja seurajuomia ovat turkkilaistyylinen vahva ja makea kahvi ja minttutee.
Carlos Amigo Vallejo
thumb|Carlos Amigo Vallejo Carlos Amigo Vallejo (23. elokuuta 1934 – 27. huhtikuuta 2022) oli espanjalainen pappi. Hänestä tuli yksi katolisen kirkon kardinaaleista 21. lokakuuta 2003.
Papiksi 17. elokuuta 1960 vihitty Amigo Vallejo kuului fransiskaaneihin. Hän toimi 22. toukokuuta 1982 alkaen Sevillan arkkipiispana kotimaassaan. Hän oli siihen saakka ollut Tangerin piispana Marokossa.
170px|pienoiskuva|vasen
Algeria
Taiteet
Abdelhamid ben Hadougaa pidetään modernin algerialaisen arabikirjallisuuden ”isänä”. Jean Amrouche oli puolestaan Pohjois-Afrikan ensimmäisiä tunnettuja ranskankielisiä runoilijoita. Suomessa tunnetuin algerialainen kulttuurihenkilö on kirjailija Mohammed Dib, joka on vieraillut Suomessa useita kertoja ja kirjoittanut suomalaisen trilogian Les Terrasses d’Orsol, Le Sommeil d’Eve ja Les Neiges de Marbre. Hänen teoksistaan ovat ilmestyneet suomeksi: Sisäpiha (La grand maison) 1978 ja Vuoret odottavat (L’Indendie) 1979. Tämän lisäksi Dib on kääntänyt ranskan kielelle suomalaista kirjallisuutta yhdessä Natalia Baschmakoffin kanssa. Nobelisti Albert Camus vietti lapsuutensa ja nuoruutensa Algeriassa. Muita tunnettuja kirjailijoita ovat Kateb Yacine ja Abdelkader Alloula
Algerialainen elokuva-ala on eläväistä, vaikka se onkin välillä kohdannut painetta hallitukselta ja islamismeilta. Italialainen yhteistuotanto Taistelu Algeriasta (1966) oli itsenäisen Algerian ensimmäinen merkittävä elokuvatuotanto. Algerialaisista ohjaajista tunnustusta ulkomailla ovat saaneet Mohammed Lakhdar-Hamina ja Merzak Allouache.
Unescon maailmanperintöluettelossa on seitsemän algerialaista kohdetta, kuusi kulttuurikohdetta ja yksi sekakohde, Tassili n’Ajjerin vuoristo. Kulttuurikohteet ovat Algerin vanha osa eli Kasbah, Beni Hammadin Al Qal’a eli hammadidien berberivaltakunnan ensimmäinen pääkaupunki, roomalaisvallan aikainen Cuicul (nyk. Djémila), M’Zabin laakso aavikolla, Thamugadin roomalaissiirtokunta nykyisessä Timgadissa ja Tipasa, jossa on jäänteitä foinikialaisten ja roomalaisten ajoilta.
Urheilu
thumb|[[Algerian jalkapallomaajoukkue|Algerian ja Armenian välinen jalkapallomaaottelu.]] Jalkapallo, käsipallo, lentopallo ja yleisurheilu ovat suosittuja urheilulajeja. Maassa on yli kaksituhatta jalkapalloseuraa ja niissä 203 900 rekisteröityä pelaajaa. Rekisteröitymättömiä pelaajia on arviolta puolitoista miljoonaa. Algerian jalkapallomaajoukkue on FIFA-rankingissa sijalla 67 marraskuussa 2017.
Algeria on osallistunut olympialaisiin vuodesta 1964 alkaen. Se on saanut kaikkiaan 15 mitalia. . Maa on menestynyt erityisesti keskimatkan juoksussa.
Kansalliskala
pienoiskuva|Suomen kansalliskala ahven. Kansalliskala on tietyn valtion tai osa-alueen kansalliseksi symboliksi valittu kalalaji. Kalatalouden keskusliitto järjesti vuonna 1994 yleisöäänestyksen Suomen kansalliskalasta. Ahven voitti hauen jäädessä toiseksi.
Lisa Marx
Lisa Marx (s. 21. elokuuta 1981 Seattle) on yhdysvaltalainen kitaristi. Hänen ensimmäinen yhtyeensä oli To See You Broken.
Mitoyo Kawate
Mitoyo Kawate ( Kawate Mitoyo, 15. toukokuuta 1889 – 13. marraskuuta 2003) oli vuonna 2003 parin viikon ajan maailman vanhin elossa oleva ihminen. Kansallisuudeltaan hän oli japanilainen, kotoisin Hiroshimasta.
Kawatesta tuli maailman vanhin ihminen virallisesti 31. lokakuuta 2003, kun Kamato Hongō kuoli. Hänen itsensä kuoltua 13. marraskuuta maailman vanhimmaksi nousi Ramona Trinidad Iglesias-Jordan. Aluksi Guinnessin ennätysten kirja tosin myönsi kunnian virheellisesti yhdysvaltalaiselle Charlotte Benknerille.
Burma kesäolympialaisissa 1952
Burma osallistui Helsingin kesäolympialaisiin 1952. Sen joukkueessa oli viisi urheilijaa, jotka kilpailivat kahdessa urheilumuodossa.
Cold Water
Cold Water on yhdysvaltalaisen yhtyeen Major Lazerin kappale ja samalla heidän ensimmäinen singlensä tulevalta neljänneltä studioalbumilta Music Is the Weapon. Kappaleen tuottaja, Diplo, kertoi Billboardin aikakauslehdelle, että singlen tulisivat heidän lisäkseen esittämään laulajat MØ sekä Justin Bieber. Billboardin haastattelussa Diplo vahvisti huhut, joiden mukaan "Cold Water" -kappale tultaisiin kuulemaan Beats 1-radiokanavan ensisoitossa.
Kappale debytoi Suomen virallisen listan neljännellä sijalla, ja nousi seuraavalla listaviikollaan listaykköseksi. Se pysyi listalla yhteensä 11 viikkoa.
Dekanaali
Dekanaali eli n-dekanaali eli kapriinialdehydi on suoraketjuinen orgaaninen yhdiste (aldehydi), joka on huoneenlämmössä (20 °C) olomuodoltaan nestettä ja väriltään värittömästä vaaleankeltaiseen. Sillä on miellyttävä sitrusmainen tuoksu. Sen kemiallinen kaava on C10H20O ja rakennekaava CH3(CH2)8CHO.
Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.
Robinson Crusoe: Adventure on the Cursed Island
Robinson Crusoe: Adventure on the Cursed Island on vuonna 2012 julkaistu Robinson Crusoe -romaanin innoittama selviytymisteemainen lautapeli. Pelin on suunnitellut Ignacy Trzewiczek ja julkaissut Portal Games ja Z-Man Games.
Pelin kulku
Pelin aluksi pelaajat valitsevat itselleen roolin ja sen jälkeen kuudesta eri skenaariosta yhden. Kussakin skenaariossa on eri tehtäviä, jotka pelaajien on täytettävä annetussa ajassa voittaakseen pelin. Eri rooleilla puolestaan on eri erikoiskyvyt.
Arvostelut
Lautapelioppaan peliarvostelun mukaan yksi pelin suurimmista vahvuuksista on sen tarinankerronnallisuus. Pelikertojen välillä on myös vaihtelua, koska on paljon tapahtumakortteja ja asioita, joita pelaajat voivat tutkia ja kokeilla. Toisaalta sääntökirjan selkeys ja aikaa vievä "näpertely" saivat kritiikkiä.
Jukka Korpela (tietokirjailija)
Jukka ”Yucca” Kalervo Korpela (s. ) on suomalainen tietokirjailija. Korpela on tehnyt laajan verkkosivuston nimeltä Datatekniikka ja viestintä, joka käsittelee kaikenlaista WWW-tekniikoista suomen kieleen. Korpela on ollut myös yksi sfnet-uutisryhmähierarkian tunnetuimmista kirjoittajista. Hän on kirjoittanut muun muassa viestinnästä, lakiasioista ja kielenhuollosta. Lisäksi hän toimi vakituisesti silloisen MikroPC-lehden kolumnistina.
Elämä
Jukka Korpela on koulutukseltaan filosofian kandidaatti, pääaineenaan matematiikka. Korpela asuu Espoossa, ja hänellä on kolme lasta.
Rahanwein
thumb|right|Kartta vuodelta 1977 Somalian klaaneista. Rahanwein eli Rahanweyn on somaliklaani, jonka jäsenet asuvat Juba- ja Shebellejokien välisellä alueella Etelä- Somaliassa, sekä Bakoolin ja Bayn alueilla (gobol). Klaaniin kuuluu noin 17 prosenttia Somalian väestöstä. Useimmat puhuvat somalian kielen maay-murretta. Se jaetaan kahteen alaklaaniin, josta Digiliin kuuluu enimmäkseen rannikon asukkaita ja maanviljelijöitä, kun taas Miriflen jäsenet ovat perinteisesti sisämaan paimentolaisia.
Rahanwein-klaanin esi-isien arvellaan muuttaneen nykyiselle asuma-alueelleen bantuekspansion mukana jo ennen Somalian paimentolaisklaaneja. He kuuluivat aikoinaan Shungwayan kuningaskuntaan, joka ylsi Afrikan itärannikkoa pitkin aina nykyisen Mosambikin alueelle. Paimentolaisklaaneista samalle alueelle ovat asettuneet muun muassa Hawiyet, jotka aikoinaan myös orjuuttivat maanviljelijöitä.
Léo Ferré
Léo Ferré (24. elokuuta 1916 Monaco – 14. heinäkuuta 1993 Castellina in Chianti, Italia) oli ranskankielinen, monacolainen runoilija, anarkisti ja säveltäjä, joka teki itse laulunsa ja tulkitsi ne. Hän eli pääsääntöisesti Monacossa, Pariisissa, Lotissa ja elämänsä loppuajan Italian Toscanassa.
Tausta
Léo Ferré oli Monte Carlon kasinon henkilöstöjohtajan Joseph Ferrén poika ja hänen äitinsä oli italialainen Marie Scotto, perheessä oli myös pari vuotta vanhempi tytär. Jo hyvin varhain nuoruudessaan Léo Ferré kiinnostui musiikista ja seitsemän vuoden ikäisenä hän liittyi Monacon tuomiokirkon kuoroon ja oppi siellä ensimmäiset näkemyksensä harmoniasta ja säveltapailusta. Hän myös löysi polyfonian kun kuuli ja myös osallistui Palestrinan ja Tomás Luis de Victorian teoksiin.
Ferrén setä, joka toimi viulistina kasinolla, auttoi häntä löytämään Beethovenin ja sai hänet osallistumaan harjoituksiin ja jopa itse esitykseen kun Beethovenin musiikkia esitettiin Monte-Carlon oopperassa ja esittäjänä oli itse Maurice Ravel. Nämä tapahtumat vaikuttivat voimakkaasti ja syvästi nuoren Ferrén tulevaan toimintaan. Yhdeksän vuoden ikäisenä Ferré lähetettiin luostarikouluun Italiaan ja siellä hän vietti kahdeksan pitkää vuotta. Näistä "häkkivuosistaan" hän kertoo kirjassaan Benoît Misère (1970). Vuonna 1926 Ferré teki ensimmäisen sävellyksensä Paul Verlainen runoon Soleils couchants ja vuonna 1930 hän sävelsi messun Kyrien kolmelle äänelle.
Tuotanto
Ferré julkaisi uransa aikana vuosina 1953–1991 lähes 40 studioalbumia sekä lukuisia konserttilevytyksiä ja kokoelmia. Hänen tunnetuimpana kappaleenaan voidaan pitää vuonna 1967 levytettyä laulua Les Anarchistes (Anarkistit).
Ferrén kirjallinen tuotanto käsittää useita runoteoksia sekä yhden romaanin.
Ouidah
Ouidah, jota kutsutaan myös nimillä Whydah, Juda, Juida ranskaksi ja Ajudá portugaliksi,  on kaupunki Benin in rannikolla. Kaupungin pinta-ala on 364 km2. vuonna 2013 väkiluku oli 162 000.
Historia
Valtakuntaa hallitsi kuningas Haffon, joka sai kruununsa lahjaksi Portugalilta. Vuonna 1727 kuningaskunnan ja Ouidahin valtasi Dahomeyn kuningas Agajan joukot.
Aikaisemmista Xwédan kuningaskunnan maista tuli kaupunki uudessa Dahomeyn valtakunnassa. Portugali, Englanti, Hollanti ja Ranska rakensivat linnoituksia kaupunkiin suojellakseen etujaan orjamarkkinoilla. Portugalilaiset olivat löytäneet kaupungin vuonna 1580, jonka he nimesivät Ajudáksi. Portugalin linnoitus São João Baptista de Ajudá on nykyisin Ouidahin museo, jonka rakennus on peräisin vuodelta 1721. Linnoitus pysyi Portugalin hallussa 31. heinäkuuta 1961 asti.
2000-luvulla Ouidah on kasvanut voimakkaasti, samalla kun pääkaupunki Cotonoun kasvu on hidastunut. Pääkaupungin kalliit asunnot, melu ja saasteet ovat saaneet väestön hakeutumaan naapurikuntiin kuten Ouidaihiin.
Cotonousta Atlantin rantaa pitkin Ouidahiin menevä Route des pêches -tien toista vaihetta alettiin rakentamaan keväällä 2012.
Maamerkkejä
Ouidahin nähtävyyksiä pyton temppeli, katolinen basilika 1900-luvun alusta  ja Kpassén pyhä metsä, jossa on veistoksia ja raunioita.
Heinäsaaret
Historia
Heinäsaaret liitettiin muun Petsamon alueen mukana Suomeen Tarton rauhassa 1920. Talvisodan syttyessä 1939 Neuvostoliitto miehitti saaret. Moskovan rauhanehtojen mukaan Neuvostoliiton oli kuitenkin vetäydyttävä Heinäsaarilta 1940. Kun toisessa maailmansodassa Saksan armeija hyökkäsi itään kesällä 1941, Neuvostoliitto miehitti jälleen saaret. Murmanskiin pyrkineet saksalaiset sen enempää kuin suomalaisjoukotkaan eivät onnistuneet saamaan hallintaansa saaria koko sodan aikana. Muodollisesti Suomi menetti saaret muun Petsamon ohella Moskovan välirauhassa 1944.
Ouidah
Maamerkkejä
Orjareittiä pitkin orjia vietiin rannikolle. Sen varrella on lukuisia patsaita ja muistomerkkejä, joista suurin on rannikolla nimeltä Ovi jolta ei ole paluuta.
Jääkiekon 1. divisioonan maailmanmestaruuskilpailut
'''Jääkiekon 1. divisioonan maailmanmestaruuskilpailut''' pelataan joka vuosi niiden jääkiekkomaajoukkueiden kesken, jotka sijoittuivat edellisen vuoden kisoissa 1. divisioonaan. Jääkiekon maailmanmestaruuskilpailujen kaksi huonoiten sijoittunutta maata putoaa seuraavaksi vuodeksi 1. divisioonan A-lohkoon.
Heinäsaaret
Majakat
Molemmilla Heinäsaarilla on majakka, joka Pieneltä Heinäsaarelta lähettää vihreää valoa 5 sekunnin ja Isolta Heinäsaarelta valkoista valoa 4,5 s välein.
Ouidah
Maamerkkejä
Ouidahin markkinapaikka, jonka partiolaiset perustivat 20 vuotta sitten, kouluttaa nuoria maanviljelystaitoihin ja vastaa näin kaupungistumisen paineisiin.
Jääkiekon 1. divisioonan maailmanmestaruuskilpailut
Vuonna 2012 turnausjärjestelmä muuttui kaikissa divisioonissa: 1. divisioonan A-lohkosta nousee kaksi joukkuetta jääkiekon maailmanmestaruuskilpailuihin, ja huonoin joukkue putoaa 1. divisioonan B-lohkoon. Vastaavasti B-lohkosta nousee yksi joukkue 1. divisioonan A-lohkoon. Aikaisemmin jokaisen divisioonan A- ja B-lohkon paras joukkue nousi ylemmälle sarjatasolle, esimerkiksi Kazakstan nousi vuoden 2011 kisoissa 1. divisioonan B-lohkosta jääkiekon maailmanmestaruuskilpailuihin. Toisin sanoen, nykyisin A-lohkojen joukkueet ovat parempia kuin saman divisioonan B-lohkon joukkueet.
Heinäsaaret
Luonnonpuisto
pienoiskuva|Lunneja verkoilla pyydystäviä venäläisiä vuonna 1899. Heinäsaarille muodostettiin vuonna 1938 kansallispuisto, joka oli yksi Suomen neljästä ensimmäisestä. Nykyäänkin saaret muodostavat rauhoitetun luonnonsuojelualueen, joka kuuluu osana Kantalahden valtionluonnonpuistoon.
Ouidah
Maamerkkejä
Ouidah on Vodun-uskonnon henkinen pääkaupunki, ja siellä järjestetään vuosittain suuri kansainvälinen Vodun-festivaali.
Heinäsaaret
Luonnonpuisto
Sen kasvillisuus on rehevää ruohostoa, ja siellä on rikas linnusto.
Ouidah
Ouidahin museot
Ouidahissa ovat seuraavat museot:
Demokratisoituminen
Demokratisoituminen tarkoittaa siirtymistä toisesta vallitsevasta päätöksentekomuodosta demokratiaan. Yleisesti historiassa tapahtunut demokratisoituminen voidaan jakaa kolmeen eri aaltoon. Syitä päätöksentekomuodon vaihtamiseen ovat olleet muun muassa sota ja taloudelliset perusteet.
Manu Rytisalmi
Manu Rytisalmi (12. toukokuuta 1922 – 11. joulukuuta 1995) oli suomalainen liikkeenharjoittaja, toimittaja ja kirjailija. Hänet tunnettiin afaatikkojen puolestapuhujana, ja hän julkaisi omaelämäkerrallisen romaanin halvauksesta ja afasiasta kärsivästä miehestä, joka ponnistelee päästäkseen takaisin terveiden joukkoon.
Ouidah
Maailmanperintökohde
Kohdetta on ehdotettu UNESCON maailmanperintöluetteloon kulttuuri-luokkaan 31. lokakuuta 1996.
Hietalahdensaaret
Hietalahdensaaret on saari Pieksämäen kunnassa Virtasalmen taajaman yhteydessä. Saari on kahden saaren ryhmä ja se on asumaton.
Jääkiekon 1. divisioonan maailmanmestaruuskilpailut
Historia
Vuoteen 2000 asti jääkiekon maailmanmestaruuskilpailut pelattiin neljässä sarjassa, A–D. Vuoden 2001 kisoihin muodostettiin 1. divisioona B-sarjasta ja C-sarjan neljästä parhaasta joukkueesta. B-sarjan voittaja nousi 2001 jääkiekon maailmanmestaruuskilpailuihin.
==Kisat ==
Ronald Coase
Ronald Harry Coase (29. joulukuuta 1910 Lontoo – 2. syyskuuta 2013 Chicago, Illinois, Yhdysvallat ) oli brittiläinen taloustieteilijä, joka sai vuoden 1991 Nobelin taloustieteen palkinnon.
Coase tunnettiin erityisesti transaktiokustannuksia käsittelevästä vuonna 1937 julkaistusta artikkelistaan The Nature of the Firm, joka on ensimmäinen nykyaikaisen taloustieteen teoria yritysten olemassaolon syistä. Myös Coasen ulkoisvaikutuksiin liittyvä tutkimus, erityisesti vuonna 1960 julkaistu ”The Problem of Social Cost”, jossa Coase esitti, että tarkoin määritellyt omistusoikeudet voivat ratkaista ulkoisvaikutuksiin liittyviä ongelmia, oli alallaan uraauurtavaa.
Microraptor
pienoiskuva|Microraptor verrattuna aikuiseen ihmiseen vasen|pienoiskuva|Microraptorin luuranko vasen|pienoiskuva|Taiteilijan näkemys Microraptorista Microraptor on sukupuuttoon kuollut pienten petodinosaurusten suku. Niillä oli höyhenpeite kaikissa neljässä raajassa, ja ne pystyivät liitämään ja ehkä myös lentämään. Ne olivat siis ensimmäisten alkeellisen lentokyvyn kehittäneiden hirmuliskojen joukossa. Yleisesti ensimmäisenä lintuna pidetty Archaeopteryx oli jo ilmestynyt ennen Microraptoria. Nelisiipisen Microraptorin arvellaan liitäneen siipiensä avulla puusta puuhun hieman nykyisten liito-oravien tapaan.
Microraptorin jäänteet on löydetty Kiinasta, ja ne ovat peräisin varhaiselta liitukaudelta 125 miljoonaa vuotta sitten.
Täysikasvuiset Microraptorit kasvoivat 42–83 senttiä pitkiksi ja painoivat noin kilon, joten Microraptor oli yksi pienimmistä dinosauruksista. Se oli myös yksi ensimmäisitä dinosauruksista, jotka pystyivät liitämään.
Populaarikulttuurissa
Microraptor esiintyy Esihistoriallinen puisto-TV-sarjassa, jossa se syö titanosaurien esiinajaamia hyönteisiä.
Kamato Hongō
Kamato Hongō (o.s. Kimura) ( Hongō Kamato, 16. syyskuuta 1887 – 31. lokakuuta 2003 ) oli maailman vanhin elossa oleva ihminen maaliskuusta 2002 kuolemaansa 116-vuotiaana.
Hongo asui Kagoshimassa Japanin eteläisimmällä pääsaarella Kyūshūlla. Hän oli tosin syntynyt Shigechiyo Izumin tavoin Tokunoshimalla.
Hongōsta tuli Japanin vanhin ihminen Denzō Ishizakin kuoltua vuonna 1999. Hän nousi julkisuuteen ja esiintyi lukuisia kertoja maansa televisiossa. Maailman vanhin elävä Hongōsta tuli Maude Farris-Lusen kuoltua 18. maaliskuuta 2002.
Hongō kuoli keuhkokuumeeseen 31. lokakuuta 2003. Hän oli viimeinen elossa ollut dokumentoitu henkilö, joka oli syntynyt vuonna 1887. Häntä seurasi maailman vanhimpana elossa olevana ihmisenä Mitoyo Kawate, joka oli kotoisin Japanin Hiroshimasta ja kuoli vain pari viikkoa Hongōn jälkeen.
Rauman Lukko
pienoiskuva|[[Erik Hämäläinen 2008.]] pienoiskuva|[[Mikko Kuukka 2011.]] Rauman Lukko on vuonna 1936 perustettu raumalainen urheiluseura. Seuralla on monta eri-ikäisten juniorijoukkuetta. Lukko on voittanut jääkiekon Suomen mestaruuden vuonna 1963 ja 2021, hopeaa 1961, 1966, 1988 ja pronssia 1965, 1969, 1994, 1996, 2011 ja 2014. Lukko on voittanut myös Suomen Cupin kahdesti vuosina 1964 ja 1969. Pesäpallo tuli mukaan Rauman Lukon toimintaan kaudeksi 2011, kun Feran naisten Superpesis-joukkue alkoi käyttää Lukon nimeä toiminnassaan.
Aiemmin Äijänsuon Areenana tunnettu kaudeksi 2006–2007 uudistettu Rauman Lukon kotihalli sai sponsoroinnin myötä nimekseen DNA Areena ja kautena 2009–2010 uuden nimen Kivikylän Areena. Hallin yleisökapasiteetti on 4 500. Lukon toimitusjohtajana on vuodesta 2021 toiminut Jukka Kunnas. Hänen edeltäjänsä oli Timo Rajala.
Historia
Rauman Lukko voitti ensimmäisen Suomen korkeimman sarjatason mestaruutensa vuonna 1963. Se saavutti 1960-luvulla 4 muuta mitalia. Vuonna 1988 saavutettu hopea edelsi vuosien 1994 ja 1996 pronssisia sijoituksia.
2000-luku
Kaudella 2010–2011 Lukon menestys sai jatkoa, vaikka runkosarja ei ollut yhtä loistokas kuin edellinen kausi. Lukko oli lopulta runkosarjassa neljäs, saaden pudotuspeleissä vastaansa KalPan. Lukko hävisi kaksi ensimmäistä ottelua lukemin 2–3 (Lukko oli kotijoukkue) ja 3–0 (Lukko oli vierasjoukkue). Kolmannen kohtaamisen Lukko voitti Raumalla 2–1 ja neljännen kohtaamisen Kuopiossa 2–5. Viidennen kohtaamisen Lukko voitti peräti 5–0. Ottelu muistetaan lukuisista jäähyistä, joita jaettiin peräti 200 minuuttia. Lukolla oli hyvä mahdollisuus lopettaa KalPan kausi Kuopiossa, mutta KalPa voitti ottelun 3–2 jatkoajalla ja ratkaisu siirtyi seitsemänteen peliin. Lukko voitti KalPan lopulta viimeisessä kohtaamisessa 5–1 ja eteni ensi kerran kauden 2004–2005 jälkeen mitalipeleihin. Semifinaalissa Lukko kohtasi HIFK:n. Lukko voitti ensimmäisen kohtaamisen 2–3 jatkoajalla. HIFK voitti kuitenkin seuraavat neljä peliä ja Lukko joutui pelaamaan pronssista. Lukko voitti pronssiottelussa alkusarjassa voittajaksi selvinneen JYPin ja otti ensimmäisen mitalin sitten vuoden 1996 pronssin.
Kausi 2011–2012 oli Lukolle vaikein ja menestys jäi heikoksi. Lukko oli runkosarjassa lopulta yhdeksäs. Lukko kohtasi villi kortti -kierroksella Espoon Bluesin, joka päätti Lukon kauden 1–2 otteluvoitoin. Tämä oli myös Rauli Uraman viimeinen kausi, jolloin hän Lukkoa valmensi.
Kaudella 2012–2013 Lukon vaikeudet runkosarjassa jatkuivat ja joukkueen sijoitus oli kymmenes. Lukko kohtasi villi-kortti kierroksella ennakkosuosikin Kärpät. Lukko eteni neljännesfinaaleihin, kun se voitti Kärpät otteluvoitoin 2–1. Neljännesfinaaleissa vastaan asettui runkosarjavoittaja Jokerit. Lukon sanottiin oleva selkeä altavastaaja sarjassa ja Jokerit etenisi mitalipeleihin suoraan 0–4 otteluvoitoin. Jokerit voitti ensimmäisen kohtaamisen, mutta Lukko piristyi huomattavasti ja voitti kolme seuraavaa peliä. Lukko yllätti Jokerit ja lähetti runkosarjavoittajan kesälomille otteluvoitoin 4–2. Kuudes kohtaaminen Raumalla päättyi 3–1. Lukko oli historian toinen joukkue, joka eteni mitalipeleihin villi kortti -kierrokselta. Lukko kohtasi semifinaalisarjassa Tapparan. Lukko hävisi sarjan 4–0 ja pelasi jälleen pronssisesta mitalista. Vastustajana oli jälleen JYP. Tällä kertaa JYP oli parempi maalein 2–0 ja mitali jäi saavuttamatta.
Kaudella 2013–2014 Lukko menestyi pitkästä aikaa runkosarjassa ja oli lopulta neljäs. Pudotuspelissä Lukko lähetti Bluesin kesälomille voitoin 4–3. Semifinaaleissa Lukko kohtasi jälleen Tapparan. Lukko hävisi sarjan niukasti 4–3 ja joutui pronssiotteluun. Lukko voitti pronssia, päihittämällä SaiPan kotipelissä Raumalla 3–2. Tähtipuolustaja Petteri Nummelin oli TPS:sta siirtynyt. Maalivahti Ryan Zapolski pelasi huippukauden, sekä torjui seuraennätyksen, torjuen useita nollapelejä (joissa vastustaja ei saa kiekkoa verkkoon). Justin Azevedo voitti pudotuspelien parhaan pelaajan sarakkeen: lukemat olivat, 10+8=18. Mestarien Liigassa teki tuore kanadalais-hankinta Aaron Gagnon joukkueensa parhaat tehot, lukemin: 4+7=11.
Kauteen 2014–2015 edellisen kevään pronssijoukkue lähti kovin odotuksin. Joukkue pelasi runkosarjassa hyvin, ja sijoitus oli kolmas. Lukko jäi toiseksi tulleesta Tapparasta vain kolmen pisteen päähän. Lukon vastustajaksi puolivälieriin tuli runkosarjassa kuudenneksi sijoittunut KalPa, jonka Lukko kaatoi kuudessa ottelussa otteluvoitoin 4–2. Välierässä vastaan asettui hyvin pelannut Tappara. Ottelusarja venyi aina seitsemänteen peliin, jossa Tappara voitti 4–2. Pronssiottelu Lukko-JYP pelattiin Raumalla 17.4. JYP voitti lopulta tasaisen ottelun 1–2 ja Lukon sijoitus kaudella oli neljäs. Ville Vahalahti, pitkäaikainen Lukon pelaaja, oli pelaajien pistepörssin sijoituksessa 6. Hänen lukemansa olivat: 10+38=48 p./57 peliä.
Jääkiekkokausi 2015–2016 alkoi Lukon osalta hankalasti, sillä kolme sen pelaajista oli sivussa pitkään loukkaantumisten vuoksi. He olivat Ville Vahalahti, Miika Koivisto ja Olavi Vauhkonen. Nämä loukkaantumiset eivät kuitenkaan estäneet Rauman Lukkoa etenemästä syksyn 2015 CHL-mestaruussarjassa karsintapeleihin. Lukko varmisti jatkopaikkansa ensimmäisten suomalaisjoukkueiden joukossa. Lukko oli runkosarjassa kuudes ja sai 94 pistettä. Se sai vastaansa jälleen Tapparan, jolle Lukko on hävinnyt jo aiempina kolmena keväänä peräkkäin. Tälläkin kertaa, Tappara oli Lukkoa parempi, joka eteni semifinaaleihin voitoin 4–1. Samalla päättyi Risto Dufvan aikakausi.
Kaudella 2016–2017 Lukko ei päässyt pudotuspeleihin. Lukko oli runkosarjassa 12. Se sai kokoon 71 pistettä.
Kausi 2017–2018 toi muutoksia monille joukkueille, myös Lukolle. Lukko vaihtoi päävalmentajansa. Työt aloitti Pekka Virta. Arttu Ilomäki ja Janne Keränen toivat lisävahvistusta Savosta. Lukko saa myös toisen uuden valmentajan Lukon U20-joukkueesta – Erik Hämäläisen. Valmentaja Pekka Virta sai yhden ottelun pelikiellon ollessaan KalPan leivissä. Rangaistus tuli KalPan ja Tapparan välisessä finaalissa ajassa 60:00, joten Virta on poissa Lukon ensimmäisessä avausottelussa TPS:ää vastaan. Lukko oli runkosarjassa lopulta kahdeksas. Villi kortti -kierroksella vastaan tuli Porin Ässät, joka päätti Lukon kauden suoraan voitoin 2-0.
Kaudella 2019–2020 kiekkokausi jäi kesken, korona-pandemian vuoksi, ja juuri ennen viimeistä täyttä Liigan pelikierrosta. Lukko teki uuden piste-ennätyksensä, mikä oli 118 pistettä, millä sijoittui sarjassa toiseksi. Yhden pelin enemmän ja kaikki omat pelisarjansa pelit, 60 peliä (samalla sarjan ainut joukkue) pelannut Tappara sai 119 pistettä. CHL-liigaa ei kaudella 2020–2021 pelattu lainkaan, johon Lukolla olisi ollut oikeus liittyä sijoituksensa perusteella. Justin Danforth keräsi meriittejä, hän oli Liigan tehokkain pelaaja: lukemin 27+33=60 tehopistettä, 56 ottelussa. Hänen +/- -lukemansa oli +26.
Kiekkokaudella 2020–2021 saavutti Rauman Lukko ensimmäisen runkosarjavoittonsa. Lukko saavutti 127 pistettä, viimeinen 3 pisteen voitto saavutettiin pelikauden loppukierroksella, 106 pistettä saavuttanutta TPS:aa vastaan, joka sai toiseksi eniten pisteitä (HIFK sijoittui pistekeskiarvollaan toiseksi). U20- nuorissa eli ASML-liigassa Lukko voitti ensimmäistä kertaa, vuoden 1958 jälkeen. Samalla kaudella oli päävalmentaja Virta joutunut vaikean koronasairauden vuoksi, 2 kk mittaiseen sairaalahoitoon, ja josta 27 vrk teho-osastolla. 60 pelissä, mikä on täyden runkosarjan mittainen (mihin Lukko ylti nyt, sarjan ainoana joukkueena) Daniel Audette sai kokoon 13+37=50 tehopistettä, millä sijoittui sarjassa toiseksi. Robin Press oli sarjan paras ja tehokkain puolustaja (17+31=48), sekä Lassi Lehtinen (torjunta-% 94,03 ja päästettyjen maalien keskiarvo: vain 1,37) runkosarjan paras maalivahti. Myös lähes tuntemattomuudesta noussut, nuori Eetu Koivistoinen oli eräitä Liigan runkosarjan parhaita pelaajia, hän iski 59 ottelussa teholuvut: 24+20=44 pistettä. Pavol Skalický teki 20+19=39 tehopistettä. Lukko kohtasi puolivälierissä Ilveksen, jonka Lukko voitti otteluvoitoin 3-0. Välierissä Lukko voitti Tapparan otteluvoitoin 3-1. Finaaleissa Lukko voitti TPS:n 3-1 ja voitti Suomen mestaruuden.
Fortuna Hjørring
thumb|right|230px|Seuran logo Fortuna Hjørring on tanskalainen jalkapalloseura. Sen suurin saavutus on ollut pääsy 2002–2003 Naisten mestarien liigan (silloin nimeltään UEFA Women's Cup) finaaliin.
Rauman Lukko
2000-luku
Kaudella 2021–2022 Lukko pääsi pudotuspeleihin, mutta tippui jo puolivälierissä häviten Tapparalle 1–4.
Fortuna Hjørring
Joukkue perustettiin Hjørringissä vuonna 1966. Aluksi siinä pelasi Hjørring Frem-miesjoukkueen vaimoja ja tyttöystäviä. Joukkue on voittanut Tanskan cup-mestaruuden useammin kuin mikään muu, vuosina 1995, 1996, 2000, 2001, 2002, 2005, 2008 ja 2016.
Rauman Lukko
Talous
Siivous- ja kiinteistönhuoltoyritys RTK-Palvelu Oy kuuluu samaan konserniin Rauman Lukko Oy:n kanssa, ja osa jääkiekkoseuran kuluista tulee maksetuksi konserniavustuksella.
Maude Farris-Luse
Farris-Luse oli yhdysvaltalainen. Hän syntyi michiganilaisessa kylässä, mutta muutti vuonna 1891 Indianaan. Hän meni 16-vuotiaana naimisiin Jason Ferrisin kanssa.
Rauman Lukko
Muita pelaajia
Lukon ensimmäisen joukkueen pelaajia: Vesa Lehmus, Ossi Nurmi, Tauno Nuotio, Heikki Aaltonen, Into Saurimaa, Oiva Helimo, Risto Lempinen, Alpo Ora ja Tuure Salo.
Fortuna Hjørring
Joukkue on pelannut kahdeksan kertaa Naisten mestarien liigassa.
Maude Farris-Luse
Farris-Luse muutti miehensä kanssa vuonna 1925 Coldwateriin, Michiganiin, jossa viimeinen heidän seitsemästä lapsestaan syntyi. Ferris kuoli vuonna 1951 ja Maude meni uusiin naimisiin Walter Lusen kanssa. Farris-Luse kuoli Michiganissa.
Kuusi Farris-Lusen seitsemästä lapsesta ennätti kuolla ennen häntä itseään. Häntä edelsi maailman vanhimpana Marie Brémont ja seurasi Kamato Hongo.
Rauman Lukko
Peliasu
Lukko pelaa kotipelinsä sekä vieraspelinsä KalPaa, HPK:ta ja SaiPaa vastaan sinikeltaisella paidalla ja sinisillä sukilla. Muut vieraspelinsä Lukko pelaa kelta-sinisellä paidalla ja keltaisilla sukilla. Lukko on vaihtanut peliasunsa värejä 24 kertaa historiansa aikana.
Tunnukset
SM-Liigan arkistossa on 12 Lukon virallisia tunnuksia.
Kannattajakulttuuri
Raumalainen riippumaton kannattajaryhmä on nimeltään Raumam Boja (Rauman murretta, ’Rauman Pojat’), joka sai alkunsa keväällä 2011. Se vastaa organisoidusta kannatustoiminnasta mm. Äijänsuon seisomakatsomossa sekä järjestää Lukon vieraspeleihin bussikuljetuksia. Isoimmissa ja tärkeimmissä otteluissa, kuten erityisesti paikalliskamppailuissa ja pudotuspeleissä, Raumam Boja on tehnyt usein katsomokoreografioita eli tifoja.
Io (kuu)
Io on Jupiterin neljästä Galilein kuusta kaikkein sisin. Se on Jupiterin kolmanneksi suurin ja Aurinkokunnan neljänneksi suurin kuu. Kreikkalaisessa mytologiassa Io oli yksi Zeuksen rakastetuista. Kuun nimeä ehdotti Simon Marius pian löytämisen jälkeen, mutta se vakiintui vasta 1900-luvulla.
Vulkanismi
thumb|200px|left|[[Galileo Galilei, Ion löytäjä. Giusto Sustermansin maalaus vuodelta 1636.]] Kaikkein silmiinpistävin ominaisuus Iossa on sen tuliperäisyys – se on Aurinkokunnan vulkaanisin taivaankappale. Tulivuoret syöksevät rikkiä tai rikkidioksidia. Huomattava tulivuorivyöhyke on Tvashtar Paterae. Aktiivisuus on todennäköisesti peräisin vuorovesivoimista Jupiterin sekä kolmen sisimmän kuun, Ion, Europan ja Ganymedeen välillä. Io kääntää aina saman puolen Jupiteriin päin, ja kaksi ulompaa kuuta saavat Ion hieman venymään luoden kuun sisälle lämpöä kitkan avulla. Muiden kuiden vetovoima vetää Ion radan ja muodonkin hieman soikeaksi, joka aiheuttaa Ion asennon heilumisen Jupiteriin nähden. Tämä luo Ion pyörimisen suhteen jäljessä laahaavan vuorovesiaallon, jonka aiheuttama kitka kuumentaa Ion sisustaa. Edellä mainitut kuut kiertävät radoilla, jotka ovat keskenään resonanssissa: Io kiertää neljä ja Europa kaksi kierrosta Ganymedeen yhden kierroksen aikana. Toinen syy Ion energiaan on sen kulku Jupiterin magneettikentän läpi, mikä luo voimakkaan sähkövirran. Ion vuorovesivoimien aiheuttama kuumeneminen on 1013 wattia. Kun Ioa tutkittiin kameroilla ja luotaimilla, havaittiin pinnalla suunnaton vulkaaninen räjähdys jota aluksi luultiin toiseksi kuuksi Ion takana. Suurin räjähdys Iossa oli 300 kilometriä korkea.
Rakenne
200px|thumb|left|Tulivuori Iossa. Ion pinta on jatkuvan muutoksen kourissa: tulivuorenpurkauksia tapahtuu eri puolilla kuun pintaa, ja niistä purkautunut rikkipitoinen materiaali luo pinnalle erikoisia ja värikkäitä kuvioita. Tästä syystä Iossa on poikkeuksellisen vähän kraattereita. Tulivuorten lisäksi maisema koostuu tavallisista vuorista, rikkijärvistä, jopa 7 kilometrin syvyisistä kalderoista ja satojen kilometrien pituisista sulaneesta silikaatista tai rikistä koostuvista virroista. Kuu muistuttaa koostumukseltaan kiviplaneettoja: se koostuu pääosin sulaneista silikaattimineraaleista, ja Galileo-luotaimen mittausten mukaan kuulla on myös säteeltään jopa 900 kilometrin kokoinen rautaydin. Toukokuussa 2011 ilmoitettiin Galileo-luotaimen lähettämän datan uudelleenanalysoinnin osoittavan, että Ion pinnan alla sijaitsee magmameri.
Koska Io liikkuu Jupiterin hiukkassäteilyä sitovassa voimakkaassa magneettikentässä, säteily sen pinnalla on niin voimakasta, että ihminen kuolisi siellä 1,5 tunnissa 180 sievertin vuorokausiannokseen.
Super Troopers
Super Troopers on vuonna 2001 tehty komediaelokuva. Elokuvan on ohjannut Jay Chandrasekhar.
Elokuva kertoo maantiepoliisijoukkiosta nimeltä "Super Troopers". Mutta pian he saavatkin tietää että maantiepoliisi toiminta ollaan lakkauttamassa. Epätoivoon vaipuneina he saavat tietää että lähistöltä on löytynyt nuoren naisen ruumis. Pian tämän jälkeen Super Troopersit tekevät suuren huumelöydön ja tutkiessaan juttua he huomaavat että murhalla ja huumelöydöllä onkin jotain yhteistä.
Ruotsin kruununperimyslaki
Ruotsin kruununperimyslaki (, SFS 1810:0926 ) on vanhin Ruotsin neljästä voimassa olevasta perustuslaista. Se hyväksyttiin vuoden 1810 valtiopäivillä Örebrossa ja saatettiin voimaan 26. syyskuuta samana vuonna. Laissa säädetään valtaistuimen kruununperimysjärjestys, eli se, kenestä saa tulla Ruotsin kuningas tai hallitseva kuningatar. Lain voimaantulon myötä oikeuden valtaistuimeen sai Bernadotten suku.
Kruununperimyslaki määräsi alkujaan, että kuninkaan arvon voivat periä Kaarle XIV Juhanan miespuolisten jälkeläisten miespuoliset lapset, eli perimysjärjestys oli agnaattinen primogenituuri. Tämän vuoksi esimerkiksi Kaarle XV:n ainoa lapsi, prinsessa Lovisa, ei voinut periä kruunua, vaan valtaan nousi Kaarlen veli Oskar. Vuodesta 1980 lähtien kruunun voivat periä kaikki Kaarle XVI Kustaan jälkeläiset sukupuolesta riippumatta, eli järjestys on nykyään absoluuttinen primogenituuri.
Taustaa
Laki korvasi aiemman kruununperimysjärjestyksen ja otettiin käyttöön, kun Jean Baptiste Bernadotte (Kaarle XIV Juhana) valittiin Ruotsin kuninkaaksi. Siksi se lähti alun perin liikkelle hänestä. Vuonna 1980, kun kruununperimysoikeus laajennettiin koskemaan myös naispuolisia jälkeläisiä, laki kuitenkin muutettiin alkamaan silloisesta ja yhä vallassa olevasta Kaarle XVI Kustaasta. Näin estettiin sellaisia naispuolisia Kaarle XIV Juhanan jälkeläisiä vaatimasta kruunua, jotka muutoin olisivat voineet uuden säännön mukaan olla siihen oikeutettuja. Lakiin myös tehtiin erityinen siirtymäsääntö, jolla säilytettiin kuninkaan sedän, prinssi Bertilin perimysoikeus kruunuun (näin mahdollistettiin myös se, että Bertil voisi toimia sijaiskuninkaana Kustaa XVI Kustaan alaikäisille perijöille). Sääntö kumoutui, kun Bertil kuoli vuonna 1997.
Naisten kruununperimysoikeus
Pääministeri Thorbjörn Fälldinin II hallitus esitti joulukuussa 1977 naisten kruununperimysoikeutta. Kommunistipuolue julkaisi vastaehdotuksen aloitteen hylkäämisesta, perinnöllisen monarkian lopettamisesta ja siirtymisestä tasavaltalaiseen valtiomuotoon, jossa valtiopäivien puhemies olisi Ruotsin valtionpäämies. Valtiopäivät päätti 20. huhtikuuta 1978 äänin 156–14 (135 poissa) kannattaa hallituksen esitystä.
Koska perustuslain muutokset vaativat kaksien valtiopäivien päätöksen, asiaa käsiteltiin jälleen vuoden 1979 vaalien jälkeen. Valtiopäivät päätti 7. marraskuuta 1979 äänin 165–21 (147 poissa) kannattaa ehdotusta naisten kruununperimysoikeudesta. Uusi perustuslaki astui voimaan 1. tammikuuta 1980
Lain sisältö
Lain 4 § mukaan kuninkaan tulee tunnustaa Augsburgin tunnustuksen ja vuoden 1593 Uppsalan kirkolliskokouksen mukaista evankelis-luterilaista uskoa ja kasvattaa prinssit ja prinsessat saman uskon mukaan Ruotsin valtakunnan sisällä, muutoin nämä menettävät kruununperimysoikeutensa. Tämä sääntö koskee sekä hallitsijaa että prinssejä ja prinsessoja. Sen sijaan avioliittosäädös ei sido monarkkia, vaan hän voi naida kenet haluaa. Prinsessa tai prinssi taas tarvitsee lain 5 § mukaan sekä hallitsijan että hallituksen hyväksynnän puolisolleen, jotta ei menettäisi kruununperimysoikeuttaan.
Lain 7 § mukaan kruununperijä ei saa matkustaa ulkomaille kuninkaan tietämättä ja ilman tämän suostumusta.
Lain 8 § mukaan kuningashuoneen jäsen ei ilman hallitsijan ja valtiopäivien lupaa saa ryhtyä vieraan valtion hallitsijaksi, riippumatta siitä tapahtuisiko näin perimyksen, avioliiton tai valinnan kautta. Muussa tapauksessa hän jälkeläisineen menettää oikeutensa kruununperimykseen.
Kruununperimysjärjestys
thumb|Kruununprinsessa Viktoria on ensimmäisenä perimysjärjestyksessä.
Tällä hetkellä Ruotsin kruununperimysjärjestys on seuraava: